#

# Internetes i-Manual

- Nyomtatás
- Betűméret

- Főoldal >
- A „BRAVIA” TV szolgáltatásai >
- „BRAVIA” Sync „HDMI-vezérléssel”

# „BRAVIA” Sync „HDMI-vezérléssel”

Segíti a „BRAVIA” Sync-kompatibilis, HDMI CEC-csatlakozást használó készülékkel folytatott kommunikációt (például BD-lejátszó, AV-erősítő).

A „HDMI-vezérlés” funkcióval a „BRAVIA” Sync segíti a HDMI CEC (Consumer Electronics Control)-csatlakozást használó, „BRAVIA” Sync-kompatibilis készülékkel folytatott kommunikációt.

## A „HDMI-vezérlés” („BRAVIA” Sync) bekapcsolása

1. Nyomja meg a HOME gombot, majd válassza a → [Külső bemenetek] → [HDMI beállítás] → [HDMI-vezérlés] → [Be] lehetőséget.

2. Kapcsolja be a „HDMI-vezérlés” funkciót a csatlakoztatott készüléken.

   A részletek a csatlakoztatott készülék használati útmutatójában találhatók.

####

- A „HDMI-vezérlés” („BRAVIA” Sync) funkció csak olyan csatlakoztatott Sony készülékek esetében áll rendelkezésre, amelyek rendelkeznek a „BRAVIA” Sync emblémával, vagy kompatibilisek a „HDMI-vezérlés” funkcióval.
- Egy adott, a „HDMI-vezérlés” („BRAVIA” Sync) funkcióval kompatibilis Sony készülék csatlakoztatásakor és bekapcsolásakor, valamint a [HDMI-vezérlés] [Be] értékűre állításakor a „BRAVIA” Sync beállítás automatikusan aktívvá válik a készüléken.

## Az elérhető „BRAVIA” Sync-műveletek

BD/DVD-lejátszó
  - Automatikusan bekapcsolja a „BRAVIA” Sync-kompatibilis készüléket, és átváltja a bemenetet a készülékre, amikor kiválasztja azt a Főmenü vagy a Sync Menu képernyőjéről.
  - Automatikusan bekapcsolja a televíziókészüléket, és átváltja a bemenetet a készülékre, amikor a készülék megkezdi a lejátszást.
  - Ha a televíziókészüléket kikapcsolja, a csatlakoztatott készülék is automatikusan kikapcsol.
  - A televíziókészülék távvezérlőjével vezérli a menükezelést (///), a lejátszást (például , ) és a csatornaválasztást a csatlakoztatott készüléken.
AV-erősítő
  - A televíziókészülék bekapcsolásakor automatikusan bekapcsolja az AV-erősítőt, és a hangkimenetet a televíziókészülék hangszórójáról az audiorendszerre kapcsolja át. Ez a funkció csak akkor érhető el, ha korábban már használta az AV-erősítőt a televíziókészülék hangjának kimeneteként.
  - A televíziókészülék bekapcsolásakor az AV-erősítő bekapcsolásával automatikusan átváltja a hangkimenetet az AV-erősítőre.
  - Ha a televíziókészüléket kikapcsolja, az AV-erősítő is automatikusan kikapcsol.
  - A csatlakoztatott AV-erősítő hangerejének beállítása ( +/–) és a hang elnémítása () a televíziókészülék távvezérlőjén keresztül.

  ####

  - Az Audio Return Channel (ARC) technológiával kompatibilis digitális hangrendszerek csatlakoztatásakor a HDMI IN 1 aljzathoz csatlakoztassa azokat egy HDMI-kábellel. A „HDMI-vezérlés” vagy az Audio Return Channel technológiával nem kompatibilis rendszerek csatlakoztatásakor, egy kiegészítő, a DIGITAL AUDIO OUT (OPTICAL) aljzaton keresztüli hangkapcsolat is szükséges.
Videokamera
  - Önműködően bekapcsolja a televíziókészüléket, és a csatlakoztatott videokamera bekapcsolásakor arra váltja át a bemenetet.
  - Ha a televíziókészüléket kikapcsolja, a csatlakoztatott videokamera is automatikusan kikapcsol.
  - A televíziókészülék távvezérlőjével vezérli a menükezelést (///), a lejátszást (például , ) és a csatornaválasztást a csatlakoztatott készüléken.

## „BRAVIA” Sync-kompatibilis készülék vezérlése

A „BRAVIA” Sync-kompatibilis készülék a televíziókészülék távvezérlőjével vezérelhető.

Nyomja meg a SYNC MENU gombot, majd válassza a [HDMI eszközválasztás] → a kívánt eszközt.

SYNC MENU

####

- Bármely „BRAVIA” Sync-kompatibilis készülék (kivéve az audiorendszert) új bemeneti forrásként jelenik meg a [Bemenetek] alatt a Főmenü képernyőn.

## Sync Menu

A Sync Menu a következő elemeket tartalmazza.

Nyomja meg a SYNC MENU gombot, majd válassza ki a kívánt elemet.

HDMI eszközválasztás
  Kiválasztható, hogy melyik „BRAVIA” Sync-kompatibilis készüléket kívánja vezérelni a televíziókészülék távvezérlőjével.
Készülékvezérlés
  Megjeleníti a menüt, a beállítási lehetőségeket és a csatlakoztatott készülék címlistáját, vagy kikapcsolja a készüléket.
Hangszórók
  Vált a televíziókészülék és a csatlakoztatott audioeszköz hangszórókimenete között.
Tv-vezérlés
  Megjeleníti a televíziókészülék menüjét és beállítási lehetőségeit, valamint felfedi/elrejti a megjelenítendő elemeket a televíziókészülék képernyőjén.
Vissza a tv-műsorra
  Visszatér a televíziókészülék hangolóegységéhez.

Copyright 2011 Sony Corporation